Kritiek oor paartjie se 'gulsige' troukaartjie | Maroela Media
Die kaartjie wat na gaste uitgestuur is (Foto: Facebook)
'n Facebook-gebruiker het 'n troukaartjie aanlyn gedeel waarna die paartjie van gulsigheid beskuldig is.
In die kaartjie vra die paartjie, deur middel van 'n gedig, vir kontant in plaas van geskenke. Ná die koste van 'n venue, die rok, spyseniering, fotografie en al die ander uitgawes, waardeer talle paartjies waarskynlik eerder 'n paar rand as net nóg 'n geskenk.
Talle gaste gee dus gewoonlik vir pasgetroudes eerder kontant as 'n geskenk, maar die manier hoe dié Australiese paartjie dit aangepak het, het hulle kritiek op die hals gehaal.
Hulle het voor die troue 'n "wensput"-kaartjie uitgestuur wat die leser aanmoedig, "pull out your greens and let it be seen".
In Australië is "greens" 'n ander woord vir 'n $100-noot (sowat R1 175) weens die kleur van die noot.
Die gedig op die kaartjie lui:
Our bank account is in debt,
and we would like it to go back into credit.
Please visit the ATM,
we know you're a gem.
Pull out your greens and let it be seen
that your kindness is real
when it's given its final seal.
So place your cash in our wishing well
and make our dreams come true, that will be swell.
'n Foto van die kaartjie is deur die ontwerper op Facebook gedeel en dit het intussen soos 'n veldbrand versprei, berig die Daily Mail.
"Eeek … Ek dink die keuse van woorde oor die wensput is bietjie … stylloos?" het een Facebook-gebruiker gesê. Talle sosialemediagebruikers was geskok oor die paartjie se blatante versoek. "Wow. Ek het nog altyd gewonder wat die 'hoflike' manier is om vir geld te vra. Ek weet dis nie só nie." Nog 'n persoon het laat weet: "Gulsig. Ek sal nie verbaas wees as hulle regtig 'n kitsbank by die troue beskikbaar het nie."
Ander het gesê hulle is eerder geskok oor die gehalte van die gedig. "Ek vind eerder die poging tot rym en om 'n gedig te skryf aanstootlik."
Ek reken hulle was eerder net reguit met hulle verwagtings. Die mense wat nie van die gedig of idee hou nie is welkom om weg te bly en te EFT :-)
Ek is seker maar oudtyds, maar ek vrek eerder voor ek sal vra vir geld. Tog kan mens verstaan en alles so duur deesdae. Moet sê die kaartjie en gedig klink nie vir my so erg as wat almal dit afmaak nie – ek het al erger gesien
Snaaks wat in vandag se tyd nuus maak
Ek dink geskenke moet gestop word!!!!
Dit raak ydel, geldgierig en belaglik veral na die tyd as bruid met misnoeë tekene gee dis nie haar smaak of keuse nie. Of geskenk is nie duur genoeg nie!
Omrede huwelike deesdae makliker op die rotse loop . . . kan gaste eerder raad gee oor hoekom hulle huwelike hou en dit neerskryf op mooi papier en agterna kan bruid dit in n lêer saambind en as die storms kom, daarin gaan moed skep!!!!